S-5344/2021

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 9. nóvember 2021 á hendur S-kk-þgf E-kk-þgf I-kk-þgf, kt. [...], [...], Reykjavík, fyrir fyrir líkamsárás með því að hafa fimmtudaginn 2. apríl 2020, utandyra við verslunina Nettó, Þönglabakka 1 í Reykjavík, veist með ofbeldi að A, kt. [...], og slegið hann með krepptum hnefa í andlit, með þeim afleiðingum að hann hlaut brot á neðri kjálka.

M.[...]

Telst háttsemi þessi varða við 1. mgr. 218. gr. almennra hegningarlaga nr. 19/1940.

Þess er krafist að ákærði verði dæmdur til refsingar og til greiðslu alls sakarkostnaðar.

Ákærði krefst vægustu refsingar sem lög leyfa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði hefur játað brot sitt greiðlega og er til þess litið við ákvörðun refsingar. Sakarferill ákærða hefur ekki áhrif á ákvörðun refsingar í máli þessu.

Ákærði talaði sínu máli fyrir dómi og kvaðst hafa [...]. Lagði hann fram vottorð því til stuðnings þar sem hann fær hin bestu meðmæli og kemur fram að hann sé í [...]. Það er mikilvægt að ákærði haldi þeirri vegferð áfram og fái stuðning og það aðhald sem til þarf. Fyrir liggur að [...] er tímabundin.

Við ákvörðun refsingar horfir til þyngingar að um alvarlega líkamsárás var að ræða sem hafði talsvert líkamstjón á andliti brotaþola í för með sér.

Með hliðsjón af framangreindu og 1.,2.,5. og 6. tl. 1. mgr. 70. gr. almennra hegningarlaga nr. 19/1940 þykir refsing ákærða hæfilega ákveðin fangelsi í tvo mánuði en rétt þykir að fresta fullnustu refsingarinnar og falli hún niður að liðnum tveimur árum frá birtingu dóms þessa, haldi ákærði almennt skilorð 57. gr. almennra hegningarlaga. Frestun á fullnustu refsingarinnar er jafnframt bundin þeim skilyrðum í eitt ár að ákærði sæti sérstakri umsjón aðila samkvæmt nánari ákvörðun Fangelsismálastofnunar og ber ákærða að hlíta þeim fyrirmælum umsjónarmanns sem honum eru sett. Þá skal ákærði hvorki neyta áfengis né fíkniefna á skilorðstíma sér skilyrða. Vísast í þessu sambandi til 1., 2. og 3. tl. 1. mgr. 57. gr. almennra hegningarlaga nr. 19/1940.

Ákærði skal greiða annan sakarkostnað málsins samkvæmt framlögðu yfirliti eins og nánar greinir í dómsorði.

S-kvk-nf H-kvk-nf héraðsdómari kveður upp dóm þennan.

D Ó M S O R Ð:

Ákærði, S-kk-nf E-kk-nf I-kk-nf, sæti fangelsi í tvo mánuði en fresta skal fullnustu refsingarinnar og falli hún niður að liðnum tveimur árum frá birtingu dóms þessa, haldi ákærði almennt skilorð 57. gr. almennra hegningarlaga. Frestun á fullnustu refsingarinnar er jafnframt bundin þeim skilyrðum í eitt ár að ákærði sæti sérstakri umsjón samkvæmt nánari ákvörðun Fangelsismálastofnunar og að hann hlíti þeim fyrirmælum umsjónaraðila sem honum eru sett. Þá skal ákærði hvorki neyta áfengis né fíkniefna á skilorðstíma sér skilyrða.

Ákærði greiði 43.362 krónur íannan í sakarkostnað.

S-kvk-nf H-kvk-nf